Драган Жигић
Драган Жигић (Балте, 25. јун 1935 — Ибарска магистрала, 28. август 2009)  био је српски књижевник и песник.

Биографија 
Рођен је 25. јуна 1935. од оца Илије и мајке Соке у Балтама под Козаром. Почетком 1949. преселио се у Београд а поезијом се интензивно бавио од 1956. године. На препоруку Иве Андрића, прву песму је објавио у „Књижевним новинама” 1959. године. Од тада му се песме појављују у многим листовима и часописима. Заступљен је у преко сто зборника и петнаест антологија. Добитник је више књижевних награда и похвала а песме су му превођене на више страних језика. Био је члан Удружења књижевника Србије и Удружења књижевника Српске.

Трагично је погинуо у саобраћајној несрећи на Ибарској магистрали 28. августа 2009. Сахрањен је 1. септембра 2009. на гробљу Орловача у Београду.

Дела 
Жигић је написао више збирки поезије. Познатије збирке су му:

 „Заточеник светлости” (1968)
 „Део света” (1971)
 „Козара док ватра спава” (1972)
 „Руке над временом” (1977)
 „Лепа рушевина – кафански сонети” (1979)
 „Сан са пливе” (1980)
 „Песникова зима” (1994)
 „Лептир на ратишту” (1994)
 „Коњоврати” (1998)
 „Прозор за једно око” (2003)
 „Крунисана вечност” (2003)

Рецензент Жигићеве књиге „Крунисана вечност” је протојереј Жарко Гавриловић а насловну страну и ликовне прилоге је илустровао Милутин Дедић.

Извори

Спољашње везе 

Рођени 1935.
Умрли 2009.
Приједорчани
Српски песници
Српски књижевници
Српски књижевници из Босне и Херцеговине
Књижевници Републике Српске
Чланови Удружења књижевника Српске
Чланови Удружења књижевника Србије
Страдали у саобраћајним незгодама
Сахрањени на гробљу Орловача